Η αποτελεσματικότητα ενός χορογραφικού προγράμματος με στοιχεία γυμναστικής στις λειτουργικές, νοητικές και συναισθηματικές ικανότητες ηλικιωμένων ασθενών με ήπια νοητική διαταραχή
Creators: name: Τζάμπερ, Μαριάμ Σαΐντ
Publisher: name: Aristotle University of Thessaloniki
Year: 2017
Subjects: Άνοια, Ήπια νοητική διαταραχή,
Δύναμη, Ισορροπία, Ευλυγισία, Ευκινησία
Νοητικές ικανότητες
Χορογραφικό πρόγραμμα, Γυμναστικά στοιχεία
Dementia, Mild cognitive impairment
Strength, Balance, Flexibility, Agility
Cognitive abilities
Choreographic program, Gymnastics elements

description: Το φαινόμενο της αύξησης του πληθυσμού των ηλικιωμένων ατόμων παρουσιάζεται αρκετά έντονο στις αναπτυγμένες χώρες, λόγω της αύξησης του προσδόκιμου επιβίωσης. Με την πάροδο της ηλικίας παρατηρείται σωματική και γνωστική έκπτωση, η οποία είναι αλληλένδετη με αυτή, έχοντας ως αποτέλεσμα ορισμένες δυσκολίες σε καθημερινές δραστηριότητες, στην αυτόνομη διαβίωση και τη μνήμη. Οι σημαντικές αυτές εκπτώσεις, που εμφανίζονται στα άτομα ηλικίας άνω των 65 ετών, σηματοδοτούν μια ευοίωνη προοπτική για επεξεργασία, ανάλυση και αντιμετώπιση αυτών, ώστε να επιτευχθεί η αναλογούσα σε αυτούς μακροζωία, με ελεγχόμενα τα προβλήματα της υγείας και με υψηλές προδιαγραφές ποιότητας ζωής. Σκοπός της παρούσας διατριβής ήταν ο σχεδιασμός, η εφαρμογή και ο έλεγχος της αποτελεσματικότητας ενός χορογραφικού προγράμματος με στοιχεία γυμναστικής, διάρκειας οχτώ εβδομάδων, στις λειτουργικές, νοητικές και συναισθηματικές ικανότητες των ηλικιωμένων ατόμων με ήπια νοητική διαταραχή. Στην παρούσα ερευνητική εργασία, συμμετείχαν εθελοντικά έντεκα ασθενείς (n=11) με διαγνωσμένη ήπια νοητική διαταραχή (5 άνδρες και 6 γυναίκες), οι οποίοι/-ες εμφάνιζαν είκοσι έξι βαθμούς στη σύντομη εξέταση νοητικής κατάστασης (MMSE). Για τον έλεγχο της σημαντικότητας των διαφορών των εξαρτημένων μεταβλητών, πριν και μετά την εφαρμογή του ειδικού χορογραφικού προγράμματος με στοιχεία γυμναστικής, πραγματοποιήθηκε ανάλυση Student t-test για εξαρτημένες και ανεξάρτητες μεταβλητές. Επίσης, έγινε και σύγκριση των διαφορών στις επιδόσεις (change scores) των ασθενών της πειραματικής ομάδας και των ασθενών της ομάδας ελέγχου, με unpaired Student t-test. Στα αποτελέσματα παρατηρήθηκαν ποικίλες στατιστικά σημαντικές διαφορές, τόσο στην πειραματική ομάδα, όσο και στην ομάδα ελέγχου. Σημαντικές βελτιώσεις προέκυψαν για αρκετές λειτουργικές, νοητικές και συναισθηματικές ικανότητες των συμμετεχόντων/-ουσών μετά την εφαρμογή του χορογραφικού προγράμματος, γεγονός που μπορεί να ενθαρρύνει τη συμμετοχή των ασθενών σε τέτοιου είδους φυσικές δραστηριότητες με ψυχαγωγικό χαρακτήρα. Ωστόσο, τα αποτελέσματα της παρούσας μελέτης δεν δίνουν παρά μια ιδέα για την επίδραση που μπορεί να έχει το προτεινόμενο παρεμβατικό πρόγραμμα στους ασθενείς με ήπια νοητική διαταραχή και δεν μπορούν να γενικευθούν στον πληθυσμό των ασθενών με άνοια. Μια μελλοντική μελέτη που θα περιλάμβανε μεγαλύτερο αριθμό ατόμων, θα μπορούσε να δείξει ότι τα λειτουργικά, νοητικά και συναισθηματικά οφέλη από το πρόγραμμα της χορογραφίας με στοιχεία γυμναστικής είναι πιο βέβαια και τα αποτελέσματα των μετρήσεων πιο ασφαλή, ώστε να μπορούν να γενικευθούν στους ασθενείς με ήπια νοητική εξασθένηση
description: The number of elderly people worldwide is increasing in all developed countries, because of the increasing life expectancy. As people grow up, there have physical and cognitive impairments, which are linked to the age, resulting in some difficulties in their daily activities, independence and memory. The management of these impairments, occurring in people over 65 years old, may help to achieve longevity, control of all health problems and quality of life improvement. The aim of this work was to study the effectiveness of an eight week choreographic program including gymnastic elements, in functional, cognitive and emotional abilities of older people with mild cognitive impairment. In this research participated eleven volunteers patients (n=11), who have been diagnosed with mild cognitive impairment, (5 men and 6 women) and had twenty-six points in the brief Mini Mental State Examination (MMSE). The significance of differences in the dependent variables before and after the intervention was analyzed using a Student t-test for dependent and independent variables. There was also an analysis of the differences in performance change scores, using unpaired Student t-test. Statistically significant differences for both the experimental group and the control group were showed. Statistically significant improvements were accrued for certain functional, cognitive and emotional abilities of all participants in the experimental group. However, the results of this study give an idea of the impact of the present proposed interventional program in patients with mild cognitive impairment and cannot be generalized to the population of patients with dementia. A future study, with a bigger sample, could show that the functional, cognitive and emotional benefits of this choreography program with the gymnastics elements, are more certain and the results safer, so they can be generalized to all patients with mild cognitive impairment